Datum: 19. 3. 2021

OBVESTILO O ZAČASNEM SPREMENJENEM REŽIMU DELOVANJA ČITALNICE ARHIVA RS

Spoštovani obiskovalci in uporabniki Arhiva RS!

Skladno s smernicami Nacionalnega inštituta za Javno zdravje (NIJZ) in Ministrstva za kulturo RS (MK) bo čitalnica Arhiva RS od dne 22. 3. 2021 v omejenem obsegu spet odprta. Obveščamo vas o začasnem spremenjenem režimu delovanja:

1. Delovni čas čitalnice

Čitalnica arhiva in soba za informacije sta odprti po rednem delovnem času (**ponedeljek, torek, četrtek 8.00–15.00, sreda 8.00–16.30, petek 8.00–14.00**).

1. Naročanje

Uporabniki lahko gradivo naročijo po elektronski pošti na naslov ars.citalnica@gov.si ali po telefonu na št. (01) 241 42 38, in sicer največ pet tehničnih enot. Uporabnik lahko naroči gradivo, ki ni že naročeno, in gradivo, ki ni v karanteni. **Čitalniška služba uporabnika po e-pošti ali telefonu obvesti o terminu prihoda. Vstop v arhiv brez potrjenega termina ne bo mogoč.**

1. Uporaba gradiva

V **čitalnici** Arhiva RS je naenkrat lahko navzoč **en (1) uporabnik**, ki lahko uporablja največ **pet (5) tehničnih enot** arhivskega gradiva (škatla, fascikel, kos…).

Razpored obiskov ureja in vodi čitalniška služba Arhiva RS. **Uporabnik bo lahko navzoč v arhivu oziroma v čitalnici arhiva znotraj časovnega okna, ki mu ga bo določila čitalniška služba Arhiva RS.** Praviloma bomo sprejeli 2 uporabnika na dan, v sredo 3.

Pri uporabi gradiva je priporočena uporaba bombažnih rokavic, ki so na voljo uporabnikom v čitalnici. Po uporabi naj uporabnik odloži rokavice v za to namenjeno škatlo.

1. Reproduciranje arhivskega gradiva

Reprodukcije arhivskega gradiva je možno naročiti ali jih izdelati z lastno opremo (uporaba čitalniških skenerjev ni mogoča).

1. Ukrepi za zajezitev in preprečevanja širjenja epidemije

V vseh prostorih arhiva je **obvezna uporaba zaščitne maske**. Uporaba maske je obvezna, kadar ni mogoče zagotoviti priporočene razdalje (1,5 m). Čitalnico bomo prezračili po vsakem obisku.

Storitve je priporočljivo plačati brezgotovinsko.

V skladu s smernicami NIJZ naj uporabniki:

- v primeru znakov okužb dihal ali drugih znakov okužbe s COVID-19 ne vstopajo v stavbo in se dogovorijo za nadomestni termin;

- v prostore vstopajo posamezno in upoštevajo priporočeno varnostno razdaljo;

- poleg drugih splošnih varnostnih navodil upoštevajo higieno kašlja in umivanja rok;

- pred vstopom v čitalnico in informacijsko sobo obvezno razkužijo roke.

1. Knjižnica

Uporaba knjižničnega gradiva je možna v čitalnici po predhodnem naročilu.

Za razumevanje se vam zahvaljujemo!

|  |  |
| --- | --- |
|  | dr. Bojan Cvelfardirektor |